Φρανσουά Ζεράρ

Ο **Φρανσουά Πασκάλ Σιμόν Ζεράρ** (François Pascal Simon Gérard, 4 Μαΐου 1770 – 11 Ιανουαρίου 1837) ήταν Γάλλος νεοκλασικός ζωγράφος, γνωστός για τις προσωπογραφίες και τις ιστορικές σκηνές του. Γεννήθηκε στη Ρώμη, όπου ο πατέρας του εργαζόταν δίπλα στο Γάλλο πρεσβευτή. Αρχικά σπούδασε κοντά στον γλύπτη Ωγκυστέν Παζού (Augustin Pajou), αργότερα με τον ιστορικό ζωγράφο Νικολά-Γκυ Μπρενέ (Nicolas-Guy Brenet) και τελικά με τον διάσημο ακαδημαϊκό ζωγράφο Ζακ-Λουί Νταβίντ (Jacques-Louis David).

Το 1794 έλαβε μέρος σε διαγωνισμό και κέρδισε το πρώτο βραβείο με τον πίνακά του *«Η δεκάτη Αυγούστου»*, με θέμα την έφοδο στο Ανάκτορο του Κεραμεικού. Το 1795 φιλοτέχνησε τον περίφημο *«Βελισάριο»*. Καθιερώθηκε, όμως, με το αριστουργηματικό έργο του *«Έρως και Ψυχή»* (Σαλόν του 1798, Μουσείο του Λούβρου). Μεταξύ των ετών 1805 και 1810, φιλοτέχνησε τις προσωπογραφίες διάσημων προσωπικοτήτων, όπως των Μαντάμ Ρεκαμιέ, Ταλλεϋράνδου, Λουδοβίκου ΙΗ', Καρόλου Ι΄, Λουδοβίκου Φιλίππου κ.ά. Ένα από τα καλύτερα έργα του είναι η προσωπογραφία του φίλου του *«Ζ. Μπ. Ιζαμπέ και της μικρής κόρης του»* (1795, Λούβρο).

Παράλληλα, στράφηκε στη ζωγραφική ιστορικών θεμάτων, όπως *«Η Μάχη του Αούστερλιτς»* (1810) και *«Η είσοδος του Ερρίκου Δ΄ στο Παρίσι»* (Μουσείο Ανακτόρου των Βερσαλλιών). Μεταξύ άλλων σημαντικών έργων του περιλαμβάνονται: *«Πορτρέτο της Αυτοκράτειρας Ιωσηφίνας»* (1801, Μουσείο Ερμιτάζ, Αγία Πετρούπολη), *«Αγία Τερέζα της Άβιλα»* (1827, Θεραπευτήριο Μαρί-Τερέζ, Παρίσι), *«Δάφνις και Χλόη»* (περ. 1824, Ινστιτούτο Καλών Τεχνών, Ντιτρόιτ Η.Π.Α.). Το 1819, ο Γάλλος βασιλιάς Λουδοβίκος ΙΗ΄ του απένειμε τον τίτλο του βαρόνου. Πέθανε μετά από τριήμερο πυρετό στις 11 Ιανουαρίου 1837, σε ηλικία 66 ετών.


Thomas Lawrence - Francois Gerard.jpg|Πορτρέτο του Φρανσουά Ζεράρ. Πίνακας του Σερ Τόμας Λώρενς.


## Επιλογή έργων

File:Jean-Baptiste Isabey with his daughter (François Gérard 1795).jpg|*Ο Jean Baptist Isabey με την κόρη του*, 1795, Παρίσι, Μουσείο του Λούβρου
File:Baron_François-Pascal-Simon_Gérard_(French,_born_Italy_-_Belisarius_-_Google_Art_Project.jpg|*Βελισάριος*, 1797, Λος Άντζελες, Μουσείο Γκέτι 
File:Gerard_FrancoisPascalSimon-Cupid_Psyche_end.jpg|*Έρως και Ψυχή*, 1798, Παρίσι, Μουσείο του Λούβρου
File:François_Gérard_-_Napoléon_Bonaparte_Premier_Consul_-_Google_Art_Project.jpg|* Ναπολέων Βοναπάρτης, πρώτος ύπατος*, 1803, Σαντιγύ, Μουσείο Κοντέ
File:La bataille d'Austerlitz. 2 decembre 1805 (François Gérard).jpg|*Αούστερλιτς*, 1810, Ανάκτορο των Βερσαλλιών
File:Corinne_au_Cap_Misène_-_Francois_Gérard.jpg|*Η Corinne στο ακρωτήριο Miseno*, 1819-21, Λυών, Musée des Beaux Arts 
File:François_Gérard_-_Ossian_Awakening_the_Spirits_on_the_Banks_of_the_Lora_with_the_Sound_of_his_Harp_-_WGA08596.jpg|*Ο [[Οσσιανός]] ξυπνά τα πνεύματα με τον ήχο της άρπας του,  Αμβούργο, Kunsthalle  *
File:Coronation_of_Charles_X_of_France_by_François_Gérard,_circa_1827.jpg|*Η στέψη του Καρόλου Ι΄*, 1827, Σαρτρ, Musée des beaux-arts


## Παραπομπές


## Πηγές
* Χέρμπερτ Ρηντ: «Λεξικό Εικαστικών Τεχνών», λήμμα «Ζεράρ, Φρανσουά», σελ. 88, Εκδόσεις Υποδομή Ε.Π.Ε., Αθήνα, 1986.
* Εγκυκλοπαίδεια Πάπυρος-Λαρούς-Μπριτάνικα, λήμμα «Ζεράρ, Φρανσουά», τόμος 26, σελ. 23, Εκδόσεις Πάπυρος, 1996.

## Εξωτερικοί σύνδεσμοι
* 

Κατηγορία:Γάλλοι ζωγράφοι του 18ου αιώνα
Κατηγορία:Γάλλοι ζωγράφοι του 19ου αιώνα